স্টাফ রিপোর্টার : ইসলামী আন্দোলন বাংলাদেশ-এর নায়েবে আমীর মুফতী সৈয়দ মুহাম্মদ ফয়জুল করীম বলেছেন, ইসলামী শাসন প্রতিষ্ঠিত না থাকায় মানুষের অধিকার সর্বত্র ভুলুণ্ঠিত হচ্ছে। দেশে মানুষের অধিকার বলতে কিছু নেই। সর্বত্র এক অরাজকতা বিরাজ করছে। মানুষ তাদের অধিকার ফিরে পেতে মরিয়া হয়ে উঠছে। শাসক শ্রেণিও মানুষের অধিকারের কথা বলে বিভিন্ন ওয়াদা ও কথার ফুলঝুড়ি ঝরাচ্ছে। কিন্তু মানুষের সাংবিধানিক অধিকার লুন্ঠিত হচ্ছে বার বার। তিনি বলেন, মানুষের মৌলিক অধিকার যখন থাকে না, তখন শাসক শ্রেণি মানুষকে নাচের পুতুল মনে করে।